  Виталий Пронин Альбина ВахрушеваШаркан ёросысь Пороз гуртысь Алёна Вахрушева анай-атайзэ алигес абдратӥз - корка борддоръёссэс суредъёсын шобыртӥз.Суредъёс огшорыесь ӧвӧл - туала 3D амалэн быдэстэмын. Учкиськод но шуак луиськод: синъёс чагыр зарезе выё.- Анае ялан шуэ вал, ку мыным чебер картина суредалод ини? - вера Алёна. - Нош мон ялан валэктылӥ: бадӟым будӥ ке, умой суредаськыны дышетски ке. Вакытыз вуиз, лэся - асме эскереме потӥз. Азбар палась корка борддоръёсмы шӧтэмесь вал ини. Малпай: шуныт куазь тупаз ке, сое одно ик улӟыто.Борддоре кыӵе суред пуктон ласянь Алёна ӧз шугъяськы. Анаеныз ӵош бугыръязы Интернетэз. Лыз зарезен инкуазь суред кыкназылы но яраз. Нылаш басьтӥськиз уж борды: фасад буёлъёсты колеръёсын суралтӥз. Шпаклёвкаен шобыртэм борддоре маялляз сурет - со юрттӥз капчиен суредаськыны. Озьы толэзь но ӧз ортчы - азбар шулдырскиз.Алёналэн киосыз гинэ зарни вылӥллямтэ. Куараез но жингрес. Йылпумъямын Ижысь крезьгуръя школаез. Шудэ фортепианоен, гитараен.- Ӵукнаысен ӝытозь кыр-ӟасько. Семьяосы акыльто, быдэс нунал монэ кылзӥськыса, - серектэ нылаш. - Яратӥсько киужен вырыны. Чик тэк уг улӥськы. Ярам коть, али Интернетын котьмалы дышетскыны, Ижын пӧртэм мастер-классъёсы пыриськыны луэ. Та вакытэ пуэз мыло-кыдо вӧлӥсько.Али Алёна кизэ волятэ Ижысь культурая колледжысь киужъёсъя ёзын. Озьыен, нылаш азьланяз аспӧртэмлыко ужъёсыныз нош ик паймытоз. Ольга Корепанова Туспуктэмъёсыз геройлэн Теги: Егитъёс Шарканёрос  